NaiveNeuron/SloPal huggingface dataset:
Lipšic, Daniel, minister vnútra SR (2011-06-30):
Ďakujem veľmi pekne, pán predsedajúci, by som len zareagoval, stručne, na pozmeňovací návrh pána poslanca – spravodajcu k tomuto návrhu. Je to riešenie, ktoré je kompromisné, kde nebude môcť nikto namietať, že ide o nejaké zbytkové alkoholy. Je to úplne jasné, proste pomerne výrazné množstvo alkoholu tretíkrát. Ja som si práve dnes vytlačil správu zo včerajších médií, kde znovu bola spôsobená vážna nehoda. Máme niekoľko zranených kvôli alkoholu za volantom, dve promile. Hneď vám to len dám prečítať. Stalo sa to vo Vysokých Tatrách, v okrese Poprad. Posádky viacerých vozidiel skončili mimo cesty. Opitý vodič, samozrejme, ten vyviazol bez zranení jediný a mal dve promile. A naozaj to mohlo skončiť smrťou, možnože niekoľkonásobnou smrťou. Takže by som chcel, aby sme týmto ľuďom nedávali stále šancu. Teraz raz šancu, druhý raz, tretí raz, stačí. Stačí navždy. Takže oceňujem ten pozmeňujúci návrh, ktorý bol predložený. Dovoľte mi ešte sa vyjadriť k téme, ktorá tu zaznela, a to je téma kontroly originality. Ja som sa k nej už vyjadril v úvode. Boli tu argumenty, ktoré boli aj zrejme na výbore predložené, že ide o situáciu, keď niekto dováža auto zo zahraničia, aby sme predišli organizovaným skupinám dovážajúcim kradnuté autá. Ale v prípade dovozu zo zahraničia kontrola originality už je aj dnes, tam problém nie je. Problém tohoto návrhu, ktorý považujem za veľmi ťažko prijateľný, je, aby bola kontrola originality povinná, povinná aj v prípade takpovediac vnútroštátnych predajov, s výnimkou osôb blízkych. A tam na tom nevidím absolútne žiadne ratio, aby sme zaťažovali každého kupujúceho vozidlo 100-eurovým poplatkom, povinne, povinne, keď bude kupovať od niekoho auto na Slovensku, nie zo zahraničia, zdôrazňujem. Čiže by som chcel požiadať aj poslancov, aby najmä v čase krízy, najmä v čase krízy, lebo ekonomická kríza neskončila, hlasovali tak, aby nezaťažovali našich občanov povinnými poplatkami vo výške 100 eur len preto, že si chcú doma kúpiť auto. Ja nechcem hovoriť o rôznych lobingoch, samozrejme, ktoré tuná určite majú svoje miesto. Ale chcel by som poslancov požiadať, aby v tomto prípade hlasovali podľa toho, čo od nich očakávajú ich voliči, a nie potenciálne firmy, ktoré v tomto rozsahu môžu tu lobovať. Poprosil by som vás naozaj to vnímať najmä, najmä cez prizmu existujúcej ekonomickej krízy. Ak chceme, aby naši ľudia mohli kupovať autá a nechceme im predražovať sústavne, neviem, čo je na tom sociálne alebo liberálne alebo už neviem čo. Je to proste zlé. Je to naozaj skôr zámer úzkej skupiny, lobistickej skupiny, rozhodne nie väčšiny obyvateľstva. Preto vás prosím, aby ste tento pozmeňovací návrh nepodporili.
Ďuriš Nicholsonová, Lucia, podpredsedníčka NR SR (2018-02-02):
Jedna faktická poznámka na vaše vystúpenie. (Reakcie z pléna.)
S. Kahanec, poslanec: (2010-01-20):
Po druhé nie je podstatné, či je to nazvané nepriama novela, alebo či to bolo riešené tak alebo tak. Podstatné je, že tam boli vecné nedostatky. Podstatné je, že tento systém bol nespravodlivo nastavený na začiatku. A bol nastavený tak, že mal strašne veľa vážnych nedostatkov. Na toto ste, pán spravodajca, nereagovali. Čakal by som reakcie práve na to, že prečo tam boli také vážne nedostatky pri spustení a štarte tohto systému, prečo nebola testovacia prevádzka a prečo tento systém pri tak náročnom finančnom objeme 850 mil. eur, teda neviem, či som to povedal dobre, ale dúfam, že dobre, tak že za túto cenu nedal lepšie pripravený systém. Ďakujem.
Laurenčík, Milan, podpredseda NR SR (2021-10-01):
Prepáčte, pán poslanec, že vás prerušujem, ale chcel by som dôrazne upozorniť všetkých pánov poslancov, aby si v zmysle pravidiel, hygienických opatrení nasadili rúška, hlavne čo sa týka pánov poslancov od pána Kotlebu. Pán Krupa, Medvecký, pán Kotleba jeden, pán Kotleba druhý, pán Mazurek. (Reakcia z pléna.) Tak počkáme, kým dopijete a nasadíte si rúško, dobre? (Reakcia z pléna.) Pán poslanec Kotleba, prosím vás, dajte si rúško, lebo vás vykážem zo sály. (Reakcia z pléna.) Vyhlasujem päťminútovú prestávku, pokiaľ sa páni poslanci neumravnia a nenasadia si rúška tak, ako sa patrí. Pán poslanec Kotleba, dajte si, prosím vás, rúško. (Ruch v sále.) Páni poslanci, máme tu médiá. Pred chvíľkou sa ma pýtali redaktori, že ako budem na to reagovať, tak som im sľúbil, že budem snažiť sa, aby ste tie rúška mali počas celého pobytu v rokovacej sále. (Reakcie z pléna.) A ak máte problém s týmto, tak, prosím, opustite rokovaciu sálu. (Ruch v sále.) Prestávka je päť minút. (Prestávka.)
Blanár, Juraj, podpredseda NR SR (2021-11-03):
S faktickou poznámkou pán poslanec Kasper, Kašper.
Plaváková, Lucia, poslankyňa NR SR (2024-01-23):
Ďakujem veľmi pekne za slovo aj pánovi poslancovi Dostálovi, že veľmi trefne zhrnul všetky tie dôvody, ktoré sa týkajú skráteného legislatívneho konania, ako teda argumentuje predkladateľ. A ja by som sa pár z nich trochu povenovala. Prvým tým okruhom je, sú rozhodnutia o porušení ľudských práv. To sme si tu už veľakrát teda zopakovali, že Ústavný súd vydáva naozaj stovky rozhodnutí ročne, ktoré sa týkajú rôznych porušení ľudských práv, zväčša sú to napríklad prieťahy v súdnych konaniach, a teda nevidela som tu návrh a snáď ani nepríde, že chceme rušiť súdy, ale zaujímavé je teda, ako argumentuje v súvislosti s týmto návrhom skráteného legislatívneho konania pán minister spravodlivosti. Najprv to boli desiatky rozhodnutí Ústavného súdu, ktoré sa majú týkať tohto návrhu, potom spomínali nejakých dvadsaťšesť, z toho zrazu bolo nejakých že päť-šesť a potom vlastne pán minister spravodlivosti nakoniec povedal, že vlastne je jedno, koľko je tých rozhodnutí, podstatné je teda ten ich obsah. A s tým by som aj dokázala súhlasiť, pretože naozaj je jedno, koľko bolo tých rozhodnutí, pretože žiaden ich obsah neodôvodňuje zmeny trestných sadzieb, zmeny limitov škôd ani rušenie Úradu špeciálnej prokuratúry. No zároveň tu máme teda ďalší ten argument, že sa chceme približovať európskemu štandardu, to je teda môj, moja obľúbená téma, a opätovne by som, keď tu máme pána ministra spravodlivosti, chcela pripomenúť, že teda stále čakáme na tú analýzu porovnania jednotlivých úprav krajín Európskej únie. Konkrétne teda už čakáme 46 dní, keby som si to pýtala 8. decembra, tak budem to tu tak pripomínať, že koľko tých dní pribúda. A bola by som rada, keby sme sa jej dočkali, lebo pán minister ju teda sľuboval. Ďakujem veľmi pekne.
Blcháč, Ján, poslanec NR SR (2021-05-06):
Ďakujem za slovo. Vážený pán predsedajúci, vážený pán predkladateľ, kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 11. júna 2021 a gestorský výbor do 14. júna 2021. Pán predsedajúci, prosím, otvorte rozpravu k uvedenému návrhu zákona.
P. Hrušovský, predseda NR SR: (2005-12-14):
Prezentujme sa a hlasujme. (Hlasovanie.) 136 prítomných, 131 za, 4 sa zdržali, 1 nehlasoval. Národná rada po opätovnom prerokovaní návrh zákona o slobodnom prístupe k informáciám schválila. Teraz dávam slovo predsedovi výboru pre sociálne veci a bývanie, aby z poverenia výboru Národnej rade predložil návrhy hlasovaní k zákona z 9. novembra 2005 o príspevkoch na podporu náhradnej starostlivosti o dieťa, ktorý pán prezident vrátil na opätovné prerokovanie Národnou radou Slovenskej republiky. Nech sa páči, máte slovo, pán predseda.
Pellegrini, Peter, predseda NR SR (2015-10-01):
Prezentujme sa a hlasujme o návrhu spravodajcu prerokovať tento návrh v druhom čítaní. (Hlasovanie.) Prítomných 130 poslancov, za hlasovalo 43, proti bolo 19, zdržalo sa 67 poslancov, nehlasoval 1. Konštatujem, že tento návrh sme neschválili. Pán poslanec Jozef Mikuš uvedie hlasovanie o bode 125 schváleného programu, ktorým je prvé čítanie o návrhu poslancov Érseka, Bugára a Jakaba na vydanie zákona, ktorým sa mení a dopĺňa zákon č. 513/2009 Z. z. o dráhach (tlač 1663). (Hlasovanie o návrhu poslancov Národnej rady Slovenskej republiky Árpáda Érseka, Bélu Bugára a Eleméra Jakaba na vydanie zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov , tlač 1663.)
Čislák, Viliam, minister zdravotníctva SR (2015-11-24):
Vážená pani predsedajúca, vážené panie poslankyne, vážení páni poslanci, cieľom úpravy predloženého návrhu zákona je transpozícia smernice Európskej únie upravujúcej podmienky výroby, prezentácie a predaja tabakových a súvisiacich výrobkov najmä zavedením kombinovaných zdravotných varovaní na spotrebiteľskom balení tabakových výrobkov, zavedením povinností na uvádzanie nových kategórií tabakových výrobkov, úpravou podmienok cezhraničného predaja, reguláciou reklamy, označovanie vrátane uvádzania elektronických cigariet a bylinných cigariet. Tabakové výrobky nie sú bežné komodity a vzhľadom na škodlivé účinky tabaku na ľudské zdravie by sa mal veľký význam pripisovať ochrane zdravia, a to predovšetkým znižovaniu výskytu fajčenia u mladých ľudí. Cieľom návrhu zákona je preto zaviesť opatrenia, ktoré budú viesť k zníženiu experimentácie a výskytu užívania tabakových a súvisiacich výrobkov medzi deťmi a medzi mládežou. Veľkosť vnútorného trhu s tabakovými a súvisiacimi výrobkami a narastajúca tendencia výrobcov tabakových výrobkov sústreďovať výrobu celej Európskej únie do malého počtu výrobných závodov v Únii a z toho vyplývajúci významný cezhraničný obchod s tabakovými a súvisiacimi výrobkami si vyžaduje prijatie prísnejšieho legislatívneho opatrenia. Legislatívne opatrenia na úrovni Európskej únie je tiež potrebné realizovať s ohľadom na vykonanie Rámcového dohovoru Svetovej zdravotníckej organizácie o kontrole tabaku z mája 2003, ktorého ustanoveniami sú Európska únia aj členské štáty viazané. S návrhom zákona sa menia a dopĺňajú aj niektoré ďalšie s tým súvisiace zákony. Ďakujem pekne za pozornosť.
Šefčík, Marek, poslanec NR SR (2021-06-18):
Pán Kuffa, ja som požiadal o možnosť vystúpiť kvôli tomu, že aby som, aby som zareagoval na vás. Pán Kuffa, ako môžete takýmto spôsobom dehonestovať prácu týchto zdravotníkov? Viete čo? Vy poviete, že tam by mal byť rozdiel. Áno, nech je rozdiel medzi lekármi a medzi sestrami, ale on, on vždy bol. Ale tie sestry, ja nadviažem na to, čo povedal z opozičnej lavice pán poslanec Suja. On povedal, že keď, keď máte robotníka, obyčajného robotníka, a to nechcem dehonestovať, ktorý nemá, stačí mu základné vzdelanie, tak on má na stavbe povedzme, ja neviem koľko, nebudem tu strieľať, osem eur a viac, hej. Sú, sú takí, ktorí majú základné školy, stredné školy, dokážu si zarobiť viac v iných povolaniach. Ale ja hovorím, že v zdravotníctve to nielen lekárov, ale aj sestry a podobne, moja manželka ako opatrovateľka v domove sociálnych služieb robila vedúcu na jednom oddelení, tak zašiel som troška do iného sektora, ale je to znova o niečom podobnom, tam tiež utekajú. Pri týchto ľuďoch my všetci sa usilujeme o to, aby im stúpli mzdy, aby boli lepšie ohodnotení. A áno, pravdu máte, lebo ich nemáme, tých ľudí, lebo nám odchádzajú. A aj preto, že si ich vážime a chceme ich vážiť. Ale vy tu teraz vystupujete tak, ako keby my sme tu boli desať rokov a my sme dokaličili ten systém, zdravotníctvo úplne vycicali a teraz, teraz my sme za to vinní. Však sa snažíme, a toto teraz k tomu zákonu sa snažíme len o krôčik posunúť. A hovorím, budú ďalšie. My rokujeme s ministerstvom zdravotníctva a možno sa aj kolegyňa spravodajkyňa vyjadrí k tomu, my rokujeme s nimi aj o tom, aby sa konečne tie mzdy pre sestry, ale aj pre ostatných zdravotníckych pracovníkov zvýšili. Ďakujem.
Brixi, Otto, poslanec NR SR (2015-05-06):
Ďakujem pekne. Pani predsedajúca, pán minister, kolegyne, kolegovia, dovoľte mi, aby som v zmysle paragrafu rokovacieho poriadku vystúpil v prvom čítaní určený ako spravodajca ústavnoprávnym výborom k nášmu, teda k tomuto návrhu zákona. Predmetný návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, výbor pre pôdohospodárstvo a výbor pre životné prostredie, ďalej výbor pre obranu a bezpečnosť a výbor pre ľudské práva a národnostné menšiny. Ako gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od prerokovania v Národnej rade v prvom čítaní. Z návrhu zákona je zrejmý účel aj rozsah navrhovanej úpravy. Ako spravodajca určený gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Zároveň odporúčam, aby návrh zákona bol pridelený výborom vrátane určenia gestorského výboru a určenia lehôt na prerokovanie návrhu zákona vo výboroch v zmysle uvedeného rozhodnutia pána predsedu Národnej rady. Prosím, otvorte rozpravu. Ďakujem.
J. Halecký, poslanec: (2007-05-18):
A k tomu ešte obviňovať Ľudovú stranu – HZDS a Mečiara, že nie je národne orientovaný, keď založil štát a je jeden z mála ľudí, ktorý má záujem osobný, aby ten štát prosperoval, existoval a rozvíjal sa za každých okolností, tak toto už je vysoká dávka falošnosti. Ďakujem.
J. Burian, poslanec: (2010-02-04):
Uvedený návrh bol doručený poslancom Národnej rady v stanovenej lehote, čím boli splnené zákonné podmienky v zmysle zákona o rokovacom poriadku, t. j. doručenie 15 dní pred schôdzou Národnej rady. Predseda Národnej rady posúdil uvedený návrh a v zmysle legislatívnych pravidiel ho zaradil na dnešné rokovanie 48. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti zákona o rokovacom poriadku a z hľadiska vecného zastávam názor, že predložený návrh rieši závažnú problematiku. Vážený pán predseda, skončil som, poprosím otvorte rozpravu.
Glenda, Tibor, poslanec NR SR (2015-02-04):
Pán predseda, keďže pozmeňujúci a doplňujúci návrh pána poslanca Suska odznel dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
Smolíková, Eva, poslankyňa NR SR (2016-06-15):
Prosím, pán predsedajúci, teraz dajte hlasovať o návrhu pána poslanca Dostála a to, že určené výbory vrátane gestorského výboru návrh zákona prerokujú do 21. 6. 2016.
Laurenčík, Milan, podpredseda NR SR (2021-12-02):
Ďakujem, pani ministerka. Ďalšia otázka, otázka č. 4, je od pána podpredsedu Gábora Grendela a smeruje na pána ministra práce, sociálnych vecí a rodiny Slovenskej republiky Milana Krajniaka a znie: "Kto je zodpovedný za pokutu milión eur, ktorú za zákazku z roku 2019 udelil ministerstvu práce Úrad pre verejné obstarávanie? Ako vznikol rozdiel medzi odhadovanou hodnotou 64 900 a konečnou sumou 20 miliónov?“ Pán minister, nech sa páči, máte slovo.
Hrušovský, Pavol, predseda NR SR (2011-11-29):
Pán poslanec Paška.
Bugár, Béla, podpredseda NR SR (2018-05-11):
Pán podpredseda Glváč.
P. Farkas, poslanec: (2003-04-23):
Z. Martináková, podpredsedníčka NR SR: V rozprave ďalej vystúpi pán poslanec Šulaj.
Petrák, Ľubomír, poslanec NR SR (2016-10-25):
Vážené kolegyne, kolegovia, ale aj média, chcem vás pozvať na seminár „Nedostatočná kvalita a úroveň sekundárneho stupňa vzdelávania na Slovensku v porovnaní s inými krajinami Európskej únie a OECD“, ktorý sa uskutoční dnes o dvanásť tridsať v kinosále v budove Národnej rady a je organizovaný Výborom Národnej rady pre vzdelávanie, vedu, mládež a šport v spolupráci so Slovenskou akadémiou vied a Spoločným výskumných centrom Európskej komisie.
J. Halecký, poslanec: (2009-10-30):
Chcem len uviesť, že o tom, že je to prosociálny rozpočet, svedčí aj to, že dôchodky a sociálne dávky rastú a valorizujú sa tak, ako je to v zákone a ako bolo sľúbené. A mimo toho ešte je sľubovaný a bude aj vyplatený vianočný príspevok pre dôchodcov. Je tu štátna bonifikácia pre mladomanželské úvery, ale sú tu aj štátom dotované hypotéky pre mladých ľudí. Čiže aj starostlivosť o mladých ľudí, o rodiny, o dôchodcov, teda sociálne skupiny, ktoré sú rozhodujúce pre sociálnu spokojnosť v tomto krízovom období, myslím si, že sú dotované a zabezpečené dostatočne. Treba podotknúť aj toto, čo ste hovorili, že deficit Sociálnej poisťovne už sa bude musieť vykrývať zo štátneho rozpočtu a nie z privatizačných peňazí SPP, ale to je zase záťaž pre... (Prerušenie vystúpenia časomerom.)
Cigániková, Jana, poslankyňa NR SR (2016-10-25):
Ďakujem. Nedá mi, veľmi dobrá poznámka, pán Budaj. Ale, Igor, aby som reagovala na teba. Ďakujem ti teda za tú reč. Urobila som si viac poznámok, ale v prvom rade musím povedať, že si miestami trošku provokoval, ako je pre teba typické. A síce, nie s tým vždy súhlasím, ale som presvedčená, že práve to je dôvod, prečo ťa ľudia volia. Myslím si, že nikdy nebolo v parlamente tak veľa, nazvime nás rebelov, ako je dnes. A je to také malé parlamentné perpetuum mobile, lebo obávam sa, že sa nebudú chcieť zbaviť len tých transparentov a voľného prejavu, ale aj teba samotného a všetkých, ktorých ich teda nejakým spôsobom vyrušujú a ktorí priamo poukazujú na to, čo robia a hovoria teda rečou bežných ľudí. A práve preto si myslím, že presne, ako hovoril pán Budaj, dokazujú si tým iba svoju malosť a svoj strach. Čím väčším bičom práskajú, tým viac dokazujú, akí sú malí a aký veľký strach majú. A tak isto si myslím, že toto konanie je v súlade s vývojom na Slovensku, v súlade s vývojom v krajine, lebo čím viac moci majú komunisti a diktátori, tak tým menej práv majú obyčajní ľudia, ich zástupcovia. A práve tí si znova budú voliť o to viac rebelov parlamentu. Čiže myslím si, že touto zmenou si z dlhodobého hľadiska vôbec nepomôžu, dosadia alebo zabezpečia to, že ľudia opäť zvolia podobných, Igor, ako si ty, máme tu, prvýkrát v živote máme tu Kotlebu, máme tu Borisa Kollára, sú tu mnohí kolegovia, ktorí sú evidentne prejavom nejakej rebélie. Ľudia sa už nemôžu pozerať na tých beztrestných, ktorí si robia, čo chcú, a chcú tu ľudí, ktorí im to povedia priamo do očí. Takže myslím si, týmto si nepomôžu, dokážu iba to, akí sú malí a aký majú strach. Ďakujem.
Paška, Pavol, predseda NR SR (2013-03-20):
(Hlasovanie.) 140 prítomných, 107 bolo za, 32 sa zdržalo, 1 nehlasoval. Sme v treťom čítaní , otváram rozpravu. Nemám prihlášku do rozpravy. Vyhlasujem ju za skončenú a budeme hlasovať.
Danko, Andrej, predseda NR SR (2019-03-28):
Prosím, prezentujme sa a hlasujme. (Hlasovanie.) Prítomných 144 poslancov, za 141, zdržali sa 3. Konštatujem, že sme návrh schválili.
Paška, Pavol, predseda NR SR (2013-02-07):
Pán poslanec Kuffa do rozpravy.
Kvorka, Ján, poslanec NR SR (2020-01-21):
Ďakujem pekne, pán podpredseda. Národná rada schválila dňa 27. novembra 2019 zákon, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa menia a dopĺňajú niektoré zákony. Pani prezidentka republiky podľa čl. 102 ods. 1 písm. o) Ústavy Slovenskej republiky vrátila Národnej rade uvedený zákon na opätovné prerokovanie a vo svojom rozhodnutí uviedla dôvody, ktoré ju viedli k tomu, aby využila svoju právomoc, ktorá jej vyplýva z Ústavy Slovenskej republiky. Na základe uvedeného predseda Národnej rady svojím rozhodnutím č. 1945 z 20. decembra 2019 podľa § 90 ods. 2 zákona o rokovacom poriadku pridelil predmetný návrh zákona na opätovné prerokovanie Národnou radou týmto výborom: ústavnoprávnemu výboru a výboru pre pôdohospodárstvo a životné prostredie. Ako gestorský výbor určil výbor pre pôdohospodárstvo a životné prostredie a súčasne určil lehotu na jeho prerokovanie. Prezidentka Slovenskej republiky vo svojom rozhodnutí 
20. decembra 2019 pod č. 5418 uviedla dôvody na vrátenie zákona, ktoré sú odôvodnené v častiach 2 a 3 a navrhla, aby Národná rada po opätovnom prerokovaní zákon neprijala ako celok. Určené výbory prerokovali predmetný zákon v lehote určenej rozhodnutím predsedu Národnej rady Slovenskej republiky takto: ústavnoprávny výbor prerokoval zákon a uznesením č. 810 z 21. januára 2020 odporučil Národnej rade zákon schváliť v pôvodnom znení. Výbor pre pôdohospodárstvo a životné prostredie neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny všetkých členov výboru. Výbor pre pôdohospodárstvo a životné prostredie ako gestorský výbor rokoval o vrátenom zákone dňa 21. januára 2020 a neprijal uznesenie k návrhu spoločnej správy, nakoľko návrh uznesenia nezískal súhlas potrebnej väčšiny poslancov podľa čl. 84 ods. 3 Ústavy Slovenskej republiky a § 52 ods. 4 zákona o rokovacom poriadku. Preto v zmysle § 80 ods. 2 rokovacieho poriadku podávam predmetnú informáciu. Pán predseda, podpredseda, prosím, otvorte rozpravu.
Grendel, Gábor, podpredseda NR SR (2022-02-02):
Ďakujem pekne za podporu a ešte by som chcel povedať, že pred mojím vystúpením sa ma pán poslanec Dostál pýtal, či budem dlho hovoriť. Ja som mu povedal, že neviem presne, ale odhadujem tak päť minút. Tak keď som dorečnil a pozrel som sa na svetelnú tabuľu, bolo tam 4.59, takže nebol to úplne presný odhad.
Pellegrini, Peter, predseda NR SR (2014-12-11):
Vážené kolegyne, vážení kolegovia, dovoľte, aby som vás informoval o výsledku rokovania grémia. Keďže zostalo ešte prerokovať niekoľko návrhov zákonov z dielne poslancov a tri správy, dohodli sme sa na poslaneckom grémiu, že po hlasovaní budeme ihneď pokračovať v rokovaní podľa programu až dovtedy, kým neprerokujeme všetky body, to znamená, neskončíme schôdzu 19.30, ak by sme dovtedy neskončili, prerokujeme všetky body a stretneme sa zajtra ráno o 9.00, kde najprv ukončíme 44. schôdzu hlasovaním o všetkých bodoch, ktoré sa dnes po sedemnástej prerokujú, uzavrieme 44. schôdzu a otvoríme mimoriadnu schôdzu na odvolávanie člena vlády. Ak súhlasíte, toto je dnešný výsledok. Čiže je všeobecný súhlas dnes pokračovať aj po 19.30? (Súhlasná reakcia pléna.) Ďakujem veľmi pekne. Chcem len požiadať o ústretovosť s kolegami, aby ste primerane tomu prispôsobovali svoje diskusné príspevky k tým bodom, ktoré sú ešte pred nami. Ďakujem veľmi pekne. Takže budeme pokračovať hlasovaním v prvom čítaní; pán poslanec, máte ešte procedurálny? Pardon, pán poslanec Kaník, procedurálny návrh.
Drábiková, Lucia, poslankyňa NR SR (2023-06-23):
Je mi ľúto, teda že ste si o tom nehovorili, lebo ja som tento návrh aj vlastne tento problém, ktorý vznikol, konzultovala s pánom Ledeckým, hovorila som s ním o tom na výbore aj s tým, že vlastne v spolupráci s ministerstvom takýto pozmeňujúci návrh predložíme, tak je mi ľúto, že sa k vám táto informácia nedostala. Čiže s pánom Ledeckým to bolo dohodnuté vopred. Ďakujem.
Dobeš, Peter, poslanec NR SR (2023-05-24):
Ďakujem. Vážený pán predsedajúci, vážené pani poslankyne, páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona (tlač 1693). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
J. Senko, poslanec: (2009-10-28):
Chcel by som len vo svojom záverečnom vystúpení požiadať o to, aby sme vzhľadom na počet pozmeňujúcich návrhov, ktoré tu boli predložené, aby sme o tomto návrhu zákona hlasovali nie dnes o 17.00 hodine, ale zajtra o 11.00 hodine. Ďakujem.
Laurenčík, Milan, podpredseda NR SR (2021-05-28):
Pán poslanec, toto nie je téma dnešnej debaty, ale pani poslankyňa Cigániková vám to tam vysvetlí v lavici. Teraz sa pýtam, či chce k rozprave zaujať stanovisko pani navrhovateľka. Nech sa páči, máte slovo.
Laššáková, Jana, podpredsedníčka NR SR (2014-07-09):
Na vystúpenie pána poslanca s faktickými poznámkami štyria páni poslanci. Končím možnosť prihlásiť sa s faktickými poznámkami. Pán poslanec Bugár.
Blanár, Juraj, podpredseda NR SR (2021-06-23):
Ďalší poslanec Marian Kotleba, nech sa páči. (Ruch v sále.)
J. Šimko, poslanec: (2005-11-08):
Najprv budeme hlasovať o všetkých bodoch spoločnej správy. Gestorsky výbor odporúča tieto body schváliť.
Šimečka, Michal, podpredseda NR SR (2023-11-21):
Ďakujem veľmi pekne. Chcel by som upozorniť všetkých ďalších rečníkov, aby sa skúsili venovať téme, a to je ten bod návrh na skrátené legislatívne konanie. Ono potom ešte bude samostatná rozprava k obsahu toho návrhu. S faktickými poznámkami, pán Šipoš.
Kollár, Boris, predseda NR SR (2021-12-02):
S ďalšou faktickou poznámkou pán poslanec Kuffa Štefan. Nech sa páči, pán poslanec.
Podmanický, Ján, poslanec NR SR (2017-03-22):
Pán podpredseda, dajte, prosím, hlasovať o pozmeňujúcom a doplňujúcom návrhu pani poslankyne Verešovej.
Blanár, Juraj, podpredseda NR SR (2023-03-22):
Ďakujem, pán navrhovateľ. Teraz nás bude pán spoločný spravodajca, pán poslanec Peter Vons z hospodárskeho výboru informovať o výsledku rokovania vo výboroch a rovnako informovať a zdôvodňovať stanovisko gestorského výboru. Nech sa páči.
I. Šulaj, poslanec: (2004-03-09):
§ 19 ods. 4: Ak je platba prijatá pred dodaním tovaru alebo služby, vzniká daňová povinnosť prijatej platby dňom prijatia platby. Teraz by som sa chcel opýtať pána ministra financií, ktorý tu, žiaľ, momentálne nie je. Ak máme lízingovú zmluvu, ktorá sa považuje za opakované plnenie...
Hrušovský, Pavol, podpredseda NR SR (2010-09-07):
S faktickou poznámkou na vystúpenie pána poslanca Čaploviča pán poslanec Fronc. Končím možnosť prihlásiť sa ďalším poslancom. S faktickou poznámkou pán poslanec Fronc.
Bubnár, Jozef, poslanec NR SR (2020-09-29):
Keďže všetko bolo iba pozitívne, tak okrem slova ďakujem už nepoviem nič, pretože vidím, že všetci kolegovia už len čakajú, kedy sa pôjde hlasovať (povedané so smiechom), takže ďakujem a všetkým prajem príjemný večer.
Zmajkovičová, Renáta, podpredsedníčka NR SR (2012-12-12):
Pán poslanec Bagačka.
Grendel, Gábor, podpredseda NR SR (2020-10-20):
Posledný ústne prihlásený je pán poslanec Kremský.
P. Paška, predseda NR SR: (2010-02-02):
Otváram rozpravu. Písomnú prihlášku nemám. Pýtam sa, kto sa chce prihlásiť do rozpravy ústne. Končím možnosť sa prihlásiť. Pán poslanec Lipšic, nech sa páči, máte slovo.
Mezenská, Helena, poslankyňa NR SR (2013-10-24):
Pán poslanec, nedá mi, aby som neocenila a nepodčiarkla váš konštruktívny prístup k analýze, k analýze stavu a určeniu samotných príčin zlyhania systému zabezpečenia záchrannej služby, kvôli ktorému vyhasol jeden ľudský život a kvôli ktorému tu aj my dnes sedíme. Rovnako chcem oceniť aj náčrt budúceho konkrétneho riešenia, ako nastaviť systém a legislatívu tak, aby sa táto nepríjemná vec a udalosť ďalej neopakovala.
R. Madej, poslanec: (2009-12-02):
To boli všetky pozmeňujúce a doplňujúce návrhy z rozpravy, pán predseda, prosím, dajte hlasovať o tom, že postupujeme návrh  zákona do tretieho čítania ihneď.
A. Belousovová, podpredsedníčka NR SR: (2007-07-02):
Vážené panie poslankyne, páni poslanci, keďže v rozprave vystúpili všetci prihlásení rečníci, vyhlasujem rozpravu za skončenú. A chcem sa opýtať navrhovateľa, či chce k rozprave zaujať stanovisko. Nech sa páči, máte slovo, pán minister. I. Valentovič, minister zdravotníctva SR: Vážená pani predsedajúca, vážené panie poslankyne, vážení páni poslanci, budem veľmi stručný. Zvykol som si na invektívy už od 5. júla 2006. Takže tieto vystúpenia ma absolútne ničím neprekvapili. To je prvý poznatok. Druhý poznatok. To, čo tu bolo prezentované, to bola politická agenda. A tretí poznatok. Posledné štyri roky ste o konsenze nehovorili. S nikým ste o tom nehovorili. Na margo pani poslankyne Sabolovej veľmi krátko. Taľafatky spomínal pán poslanec Novotný o úvodnej časti, teda I. časti materiálu. Pokiaľ to boli taľafatky a bolo to zhodnotenie toho, ako to reálne bežalo, tak potom ste posledné štyri roky vlastne diskutovali  o taľafatkách. To je všetko, čo som chcel povedať. Ďakujem veľmi pekne.
Remiášová, Anna, poslankyňa NR SR (2020-09-22):
Chcela by som nahlásiť, že pri tlači 158 som evidovaná, akože som nehlasovala, ale hlasovala som za.
Sloboda, Vladimír, poslanec NR SR (2019-03-29):
Vážené pani poslankyne, vážení páni poslanci, vážení prítomní, predseda Výboru Národnej rady Slovenskej republiky pre verejnú správu a regionálny rozvoj ma určil za spravodajcu k návrhu zákona o volebnej kampani, o politických stranách a politických hnutiach (tlač 1385). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre kultúru a médiá. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 3. mája 2019 a gestorský výbor do 7. mája 2019 od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Pellegrini, Peter, predseda NR SR (2023-12-14):
Pani poslankyňa Gažovičová.
Bugár, Béla, podpredseda NR SR (2011-09-14):
Pán spravodajca, chcete zaujať stanovisko? Vyhlasujem teda, prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní, tlač 400. Pán minister financií, nech sa páči. (Rokovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony , tlač 400.)
Grendel Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 132 poslancov, za 2, proti 65, zdržalo sa 65, hlasovali všetci prítomní. Tento pozmeňujúci návrh sme neschválili.
Zmajkovičová, Renáta, podpredsedníčka NR SR (2014-06-06):
Pán poslanec Mihál.
Kollár, Boris, predseda NR SR (2022-05-10):
Na pána poslanca evidujem jednu faktickú poznámku pána poslanca Saloňa. Nech sa páči.
Hrušovský, Pavol, predseda NR SR (2012-02-03):
Hlasujeme, páni poslanci, o návrhu prerokovať zákon v treťom čítaní . (Hlasovanie.) 145 prítomných, 77 za návrh, 1 proti, 66 sa zdržalo, 1 nehlasoval. Návrh sme schválili. Otváram rozpravu. Pýtam sa, či sa chce niekto prihlásiť do rozpravy? Nie, preto ju vyhlasujem za skončenú. Pristúpime k hlasovaniu o návrhu zákona ako celku so schválenými pozmeňovacími návrhmi s odporúčaním gestorského výboru.
Grendel, Gábor, podpredseda NR SR (2023-01-26):
Vážené pani poslankyne, vážení páni poslanci, pokračujeme v popoludňajšom rokovaní osemnásteho dňa 78. schôdze Národnej rady Slovenskej republiky v prerušenej rozprave o návrhu skupiny poslancov na prijatie uznesenia o skrátení volebného obdobia Národnej rady, tlač 1429. Prosím pána poslanca Lukáša Kyselicu, aby zaujal miesto určené pre navrhovateľov, a spravodajcu z ústavnoprávneho výboru pána poslanca Dominika Drdula, aby zaujal miesto určené pre spravodajcov. Ďalším v poradí z písomne prihlásených rečníkov do rozpravy je pán poslanec Richard Takáč, ktorému týmto odovzdávam slovo. Asi pokračujme, nech sa páči, pán poslanec. (Pokračovanie rokovania o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky o skrátení volebného obdobia Národnej rady Slovenskej republiky , tlač 1429.)
Martvoň, Anton, poslanec NR SR (2012-10-16):
Ďakujem pekne. Vážená pani predsedajúca, pán minister, panie poslankyne, páni poslanci, dovoľte, aby som vás informoval o obsahu spoločnej správy k vládnemu návrhu zákona, ktorým sa mení a dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač č. 169. Národná rada Slovenskej republiky uznesením z 12. septembra 2012 č. 180 pridelila vládny návrh zákona, ktorým sa mení a dopĺňa zákon č. 330/2007 na prerokovanie týmto výborom: ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporúčali schváliť: ústavnoprávny výbor uznesením z 9. októbra 2012 č. 100, výbor pre obranu a bezpečnosť uznesením z 2. októbra 2012 č. 33 a výbor pre ľudské práva a národnostné menšiny uznesením z 11. októbra 2012 č. 37. Z uznesení výborov NR SR pod bodom III tejto správy vyplývajú štyri pozmeňujúce a doplňujúce návrhy. Gestorský výbor odporúča o pozmeňujúcich a doplňujúcich návrhoch uvedených pod bodom 1 až 4 hlasovať spoločne a tieto schváliť. Gestorský výbor na základe stanovísk výborov k vládnemu návrhu zákona uvedených pod bodom III tejto správy a stanovísk poslancov gestorského výboru vyjadrených v rozprave podľa § 79 ods. 4 písm. f) rokovacieho poriadku NR SR, odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov NR SR o prerokovaní vládneho návrhu zákona bola schválená uznesením Ústavnoprávneho výboru NR SR zo 16. októbra 2012 pod č. 111. Týmto uznesením výbor zároveň poveril mňa, ako spoločného spravodajcu predložil návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku NR SR. Pani predsedajúca, prosím vás, otvorte rozpravu s tým, že by som sa chcel ako prvý prihlásiť do tejto rozpravy.
Zajac, Pavol, poslanec NR SR (2015-10-21):
Vážený pán predseda Národnej rady, pani navrhovateľka, pán spravodajca, vážený pán minister, na úvod môjho vystúpenia mi dovoľte, aby som vyjadril určité rozčarovanie nad tým, že rokujeme o odvolaní pána ministra školstva, pána Draxlera, od 13. hodiny, je pol šiestej večer a pán minister školstva ešte nevystúpil. Padlo tu veľmi veľa otázok aj od pani navrhovateľky, aj od ďalších kolegov poslancov či vo svojich vystúpeniach, alebo faktickými, a ja som očakával, že pán minister školstva vystúpi a bude odpovedať na tieto otázky a vysvetlí jednotlivé aj návrhy, ktoré sú v samotnom návrhu na jeho odvolanie. Ja som rozčarovaný, že, pán minister, ste ešte nevystúpili. Prišiel vás tu obhájiť slávnostne pán premiér, veď on je dobrý obhajca, má to aj vyštudované. Povedal nám tu, že tu robíme absurdné návrhy, že tu zaťažujeme poslancov SMER-u, že otravujeme vládu. Ale očakával som a bolo štandardne zvykom, že minister, ktorý je odvolávaný, sa tu obháji. (Reakcia predsedajúceho.) Ja viem, že má čas. Ja pevne verím, že sa tak stane v rozprave, pán predseda. Ja len chcem povedať a doporučiť, doporučiť pánovi ministrovi, aby vystúpil v rozprave, nech je chlap. Nech sa príde obhájiť a nech môžme naňho reagovať. Nieže vystúpi v záverečnom slove... (Prerušenie vystúpenia predsedajúcim.)
Bernaťák, Tibor, poslanec NR SR (2018-05-23):
Pán poslanec Simon, ja naozaj nemám chuť ani nejak sa hádať, alebo nejak riešiť nejaké vzájomné iné názory, či už na predmetný návrh, alebo na 504. Len teda aké dokumenty, to je čistý fakt. Takže naozaj nechcem, nechcem zbytočne zachádzať do, do detailov ohľadne 504 a ani ohľadne tohto, čo ste pred chvíľkou hovorili o tých babičkách. Ja vás môžem ubezpečiť aj za pani ministerku, ministerstvá aj za Slovenskú národnú stranu, že v žiadnom prípade nikto, nikto pokutovať nejaké babičky nechce a ani nebude, a ak náhodou by takýto nejaký návrh tu bol, tak určite Slovenská národná strana bude proti tomu. Takže ja ubezpečujem všetky babičky, aby pokojne spávali a aby sa nedali vystrašiť takýmito zbytočnými poplašnými správami. Ďakujem.
P. Hrušovský, predseda NR SR: (2004-10-19):
Národná rada Slovenskej republiky je schopná uznášať sa. Chcem vás informovať, že o ospravedlnenie svojej neúčasti na dnešnom rokovacom dni požiadal poslanec Karol Fajnor. Ďalej určujem overovateľov 32. schôdze, ktorými budú poslanci Jozef Šimko a Ľudmila Mušková a ich náhradníkmi Jozef Heriban a Igor Federič. Páni poslanci, poslankyne, program 32. schôdze vám bol rozdaný do lavíc vrátane poradia, v akom navrhujem, aby Národná rada Slovenskej republiky prerokúvala jednotlivé body programu. Chcem vás ďalej informovať, že po dohode v poslaneckom grémiu a na môj návrh sme sa dohodli, že zajtra po poludňajšej obednej prestávke bude prerušené rokovanie 32. schôdze Národnej rady a to z dôvodu, aby sme umožnili výborom, ktorým sú pridelené zákony, ktoré pán prezident vrátil na opätovné prerokovanie, prerokovať a pripraviť spoločné správy. Rokovať o vrátených zákonoch pána prezidenta začneme vo štvrtok ráno o 9.00 hodine, a to tými zákonmi, ktoré súvisia so zdravotnou reformou. Po prerokovaní týchto zákonov by sme pokračovali v rokovaní o ďalších prezidentom vrátených zákonoch na opätovné prerokovanie a ďalej bodmi programu, tak ako sú uvedené v návrhu 32. schôdze Národnej rady Slovenskej republiky. Skôr ako dám slovo poslancom, ktorí chcú navrhnúť zmenu alebo doplnenie programu, chcem uviesť, že na návrh gestorských výborov návrh o menovom vývoji uvedie guvernér Národnej banky Slovenska a správu o hospodárení Sociálnej poisťovne uvedie predseda Rady riaditeľov Sociálnej poisťovne. Na to, aby mohli v Národnej rade vystúpiť, je potrebný súhlas Národnej rady, ktorý, chcem požiadať, aby Národná rada udelila pri schvaľovaní programu 32. schôdze ako celku. Teraz, pani poslankyne, páni poslanci, sa vás chcem spýtať, či má niekto z prítomných poslancov návrhy na zmenu alebo doplnenie programu 32. schôdze Národnej rady. Pán poslanec Tkáč. V. Tkáč, poslanec: Ďakujem, pán predseda. Predkladám návrh na doplnenie programu o oprave uznesenia Národnej rady Slovenskej republiky, tlač 861, o návrhoch na zmeny v zložení členov stálych delegácií Národnej rady Slovenskej republiky v medzinárodných parlamentných organizáciách. Chcem na tomto rokovaní k tomuto bodu dať návrh na opravu, na zmenu delegácie v Parlamentnom zhromaždení Rady Európy, pretože súčasný stav tohto parlamentného rozhodnutia je v rozpore s vnútornými dokumentmi Rady Európy.
Sulík, Richard, predseda NR SR (2011-03-24):
Prosím, hlasujte teraz. (Hlasovanie.) Z prítomných 145 poslancov hlasovalo 74 za, 67 sa zdržalo, 4 nehlasovali. Tento návrh zákona do druhého čítania sme schválili. Nech sa páči.
Kuffa, Štefan, poslanec NR SR (2014-09-18):
Ďakujem za slovo. Presne, to ospravedlnenie spočíva v odpustení. To odpustenie je veľmi dôležité, lebo jak jednu, aj druhú stránku napĺňa tou láskou, ako to tu bolo spomenuté. Odpustiť áno, avšak nezabudnúť a Ústav pamäti národa má pripomínať tieto veci. Má ich pripomínať, aby sme na nich nezabudli. Žiaľ, musím skonštatovať, ale aj tú ďalšiu takú skutočnosť, že ku zdrojom, pravde je veľmi ťažko sa dnes dopracovať, a tej pravdy, našej blízkej ako minulosti. Mnohé veci, mnohé dokumenty, už sa k nim vôbec nedostaneme, lebo boli skartované. Spišská kapitula, Spišský kňazský seminár bol archívom ŠtB z celého Československa. Po páde totality z týchto priestorov v obrovskom množstve tieto dokumenty boli odvezené do Prešova na skartáciu, išli na likvidáciu. Ten objem, keď si tak pamätám, bolo to viac ako 50 nákladných áut, 50 tatier tuším to bolo, 52 alebo 58, už si to nepamätám presne. Ale keď aj dnes sa pôjdete pozrieť na, do týchto priestorov, tie priestory tam existujú, sú zrekonštruované, tak také pozostatky tej blízkej minulosti stále tam žiaria a to sú tie nosníky, ukážem to takto, také hrubé ička, ička ako nosné, tak už si to presne nepamätám, ale tie podlahy boli tak spevnené, že boli tie ička tak v jednej strane a ešte ďalej, lebo tie spisové materiály boli naukladané až po stropy, a to presne malo spĺňať parametre, že koľko kilogramov na štvorcový meter, to už si to veľmi nepamätám, ale bolo to ohromné množstvo spisov. Ja si to neviem ani predstaviť a myslím si, že k mnohým spisovým materiálom sa už ani Ústav pamäti národa nedostane, preto ho treba hovoriť s pamätníkmi.
Žiga, Peter, podpredseda NR SR (2024-02-28):
Pán poslanec Hargaš.
Kollár, Boris, predseda NR SR (2020-05-12):
Vážení kolegovia, po rozhodnutí grémia sa schôdza otvorí o 14.00 hodine. Ďakujem. (Prerušenie rokovania o 13.01 hodine.) (Pokračovanie rokovania o 14.00 hodine.)
Gašpar, Tibor, podpredseda NR SR (2024-09-11):
Ďakujem, pán poslanec. Pýtam sa, či sa chce niekto prihlásiť do rozpravy ústne. Ukončujem možnosť prihlásiť sa do rozpravy ústne. (Reakcia z pléna.) Veď vidím, tam svieti, ja mu dám za chvíľku slovo, prihlásil sa jeden pán poslanec, pán Majerský. Nech sa páči.
Grendel, Gábor, podpredseda NR SR (2020-11-05):
Otváram rozpravu v rámci tretieho čítania . Hlási sa niekto do rozpravy? Nikto. Vyhlasujem rozpravu za skončenú a pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2008-04-01):
vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (tlač 516). Pán poslanec Madej bude uvádzať hlasovanie.
Šuca, Peter, poslanec NR SR (2019-02-01):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Baránik, Alojz, poslanec NR SR (2022-12-01):
Vážený pán predsedajúci, dovoľte, aby som vás informoval o prerokovaní uvedeného bodu uvedeného návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určila aj ako gestorský, a určila lehoty na prerokovanie návrhu zákona. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote gestorskému výboru žiadne stanovisko. Návrh zákona ústavnoprávny výbor prerokoval a odporučil ho Národnej rade schváliť. Ústavnoprávny výbor ako gestorský výbor nerokoval o návrhu správy vrátane stanoviska gestorského výboru, keďže nebol uznášaniaschopný. V časti III informácie obsahuje dva pozmeňujúce návrhy. Ako spravodajca navrhujem o oboch hlasovať spoločne. Predseda ústavnoprávneho výboru ma zároveň určil za spravodajcu, preto predkladám túto informáciu a budem navrhovať ďalší postup. Vážený pán predsedajúci, otvorte rozpravu.
Bugár, Béla, podpredseda NR SR (2018-05-09):
Vážené panie poslankyne, vážení páni poslanci, otváram rokovanie 31. schôdze Národnej rady Slovenskej republiky. Prosím, aby sme sa pred začatím rokovania prezentovali. Nech sa páči. (Prezentácia.) Zisťujem, že je prítomných 116 poslancov. To znamená, že sme uznášania schopní. Na 31. schôdzi Národnej rady Slovenskej republiky budú overovateľmi poslanci Katarína Cséfalvayová a Martin Klus. Náhradníkmi budú poslanci Ľubomír Želiezka a Anna Verešová. Na dnešnom rokovacom dni o ospravedlnenie svojej neúčasti poprosila, požiadala pani podpredsedníčka Národnej rady Lucia Ďuriš Nicholsonová ako jediná. Navrhnutý program schôdze vám bol rozdaný. Chcem uviesť, že v návrhu programu sa uvádzajú viaceré body, ktorých prerokovanie je navrhnuté na konkrétny termín. Skôr ako dávam slovo poslancom, ktorí už sa hlásia s návrhmi do programu, chcem uviesť aj to, že v návrhu programu sa uvádzajú aj správy príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli uviesť tieto materiály a vystúpiť v rozprave, je potrebný súhlas Národnej rady. Preto navrhujem, aby sme tento súhlas vyslovili spolu so schváleným programom ako celku. Teraz vás prosím, vážené panie poslankyne, páni poslanci, aby ste predniesli svoje návrhy do programu. Pani poslankyňa Remišová ako prvá.
Šipoš, Michal, poslanec NR SR (2021-11-30):
Ďakujem pekne, pán predseda. V mene troch poslaneckých klubov OĽANO, SaS, SME RODINA žiadame zaradiť nový bod programu, a to je uznesenie Národnej rady o situácii na vonkajších hraniciach Európskej únie s Bieloruskom, s termínom prerokovania zajtra 1. 12. 2021 o 18.00 h.
Pellegrini, Peter, predseda NR SR (2015-05-15):
Pán poslanec Jurzyca.
M. Maďarič, minister kultúry SR: (2009-06-26):
Uznesením bola uložená povinnosť pripraviť návrh novelizácie príslušných právnych predpisov s cieľom upraviť proces prípravy schvaľovania a mechanizmus realizácie zmlúv medzi štátom a verejnoprávnymi vysielateľmi. Návrhom zákona sa novelizuje zákon o Slovenskom rozhlase a zákon o Slovenskej televízii. Zmluvy so štátom budú vychádzať z tradičných princípov verejnoprávneho vysielania v Európe a z právneho poriadku Slovenskej republiky. Ich cieľom bude predovšetkým vytvorenie systému, ktorý zabezpečí stabilitu financovania verejnoprávnych vysielateľov. Predkladaný návrh zákona obsahuje legislatívne zmeny, ktoré súvisia s procesom prípravy, schvaľovania, realizácie a kontroly zmlúv so štátom. V súlade s ustanoveniami navrhovanej právnej úpravy bude východiskom pre tvorbu zmlúv so štátom dlhodobá stratégia rozvoja programovej služby s dôrazom na verejný záujem. Návrhy zmlúv so štátom, ktoré budú uzatvárané na obdobie piatich rokov, ako aj návrhy dodatkov k nim na príslušný kalendárny rok budú generálni riaditelia verejnoprávnych vysielateľov povinní predložiť Rozhlasovej rade, resp. Rade Slovenskej televízie na zaujatie stanoviska predtým, ako príslušný návrh spolu so stanoviskom príslušnej rady predložia ministerstvu kultúry. Zmluva so štátom a dodatky k nej uzatvárajú generálni riaditelia ako štatutárne orgány verejnoprávnych vysielateľov s ministerstvom kultúry, ktoré je zástupcom štátu. Realizácia predloženého návrhu zákona bude mať vplyv na verejné financie. Výška finančných prostriedkov poskytnutých verejnoprávnym vysielateľom zo štátneho rozpočtu na základe zmlúv so štátnom bude kvantifikovaná pri ich príprave. Ďakujem.
Pčolinský, Peter, podpredseda NR SR (2023-02-16):
Ďakujem. Uzatváram možnosť faktických poznámok. S prvou pán poslanec Vetrák.
Viskupič, Jozef, poslanec NR SR (2016-09-13):
Prosím, pán predseda?
Blaha, Ľuboš, podpredseda NR SR (2024-01-26):
Pán poslanec Jaroslav Spišiak má 51 sekúnd na reakciu. Nech sa páči.
Zmajkovičová, Renáta, podpredsedníčka NR SR (2012-10-17):
Ďakujem, pani poslankyňa. Teraz vyhlasujem prestávku do 17.00 hodiny, pretože pán poslanec Kadúc mi povedal, že má vystúpenie dlhšie ako 15 minút. Takže prestávka do 17.00 h. (Prestávka.) (Po prestávke.)
Pellegrini, Peter, podpredseda NR SR (2020-05-20):
S reakciou na faktické pán poslanec Kotleba.
Hrnčiar, Andrej, podpredseda NR SR (2016-09-23):
Poprosím, kľud v rokovacej sále. Pán poslanec Hrnko.